pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-กระทรวงเกษตรฯ จัดประชุมคณะกรรมการบริหารกองทุนหมุนเวียนเพื่อการกู้ยืมแก่เกษตรกรและผู้ยากจน ครั้งที่ 1/2567
วันอังคารที่ 5 มีนาคม 2567
กระทรวงเกษตรฯ จัดประชุมคณะกรรมการบริหารกองทุนหมุนเวียนเพื่อการกู้ยืมแก่เกษตรกรและผู้ยากจน ครั้งที่ 1/2567
กระทรวงเกษตรฯ จัดประชุมคณะกรรมการบริหารกองทุนหมุนเวียนเพื่อการกู้ยืมแก่เกษตรกรและผู้ยากจน ครั้งที่ 1/2567
นายนวนิตย์ พลเคน รองปลัดกระทรวงเกษตรและสหกรณ์ เป็นประธานการประชุมคณะกรรมการบริหารกองทุนหมุนเวียนเพื่อการกู้ยืมแก่เกษตรกรและผู้ยากจน ครั้งที่ 1/2567 ณ ห้องประชุมสํานักตรวจราชการ และประชุมผ่านสื่ออิเล็กทรอนิกส์ (Zoom)
โดยที่ประชุมมีการพิจารณา
1) แผนการบริหารความเสี่ยงและคู่มือการบริหารความเสี่ยงของกองทุนหมุนเวียนฯประจําปีบัญชี 2567
2) กฎบัตรการตรวจสอบภายในเพื่อใช้ดําเนินงานด้านการตรวจสอบภายในของกองทุน
หมุนเวียนเพื่อการกู้ยืมแก่เกษตรกรและผู้ยากจนประจําปี พ.ศ. 2567
และ 3) ผลการปฏิบัติตามข้อเสนอแนะของสํานักตรวจสอบภายใน
ทั้งนี้ ที่ประชุมมีข้อเสนอแนะในการจัดทําแผนฟื้นฟูอาชีพเพื่อเพิ่มรายได้ให้แก่เกษตรกร เพื่อนํามาชําระหนี้ รวมถึงยังสร้างความมั่นคงด้านอาชีพและรายได้แก่เกษตรกรในอนาคต ให้บูรณาการหน่วยงานในพื้นที่ ในการส่งเสริมด้านอาชีพการลดต้นทุนการผลิตให้ตรงกับความต้องการของเกษตรกร และเน้นย้ําการประชาสัมพันธ์ให้เกษตรกรเข้าใจและเข้าถึงการบริหารงานของกองทุน แหล่งทุนและการติดตามชําระหนี้คืนกองทุน
รัฐบาลไทย-ข่าวทำเนียบรัฐบาล-กรมทางหลวงชนบท ก่อสร้างสะพานบางลิลานาเป จังหวัดตรัง  แล้วเสร็จ
วันอังคารที่ 5 มีนาคม 2567
กรมทางหลวงชนบท ก่อสร้างสะพานบางลิลานาเป จังหวัดตรัง  แล้วเสร็จ
....
กรมทางหลวงชนบท กระทรวงคมนาคม โดยสํานักก่อสร้างสะพาน ดําเนินโครงการก่อสร้างสะพานข้ามแม่น้ําตรัง (สะพานบางลิลานาเป) อําเภอห้วยยอด จังหวัดตรัง แล้วเสร็จ เป็นสะพานคอนกรีตเสริมเหล็ก ขนาด 2 ช่องจราจร กว้าง 9 เมตร ความยาว 140 เมตร พร้อมก่อสร้างถนนต่อเชื่อมผิวจราจรคอนกรีตเสริมเหล็ก ขนาด 2 ช่องจราจร ช่องจราจรละ 3 เมตร ไหล่ทางกว้างข้างละ 1 เมตร ความยาว 670 เมตร พร้อมติดตั้งไฟฟ้าแสงสว่าง ระบบระบายน้ํา ป้ายจราจรและอุปกรณ์อํานวยความปลอดภัย ตั้งแต่ช่วง กม. ที่ 0+000 - 0+810 ระยะทาง 810 เมตร จุดเริ่มต้นตั้งแต่แยก ทล.4276 ไปบรรจบกับถนนขององค์การบริหารส่วนตําบลเขากอบ ใช้งบประมาณ 43.690 ล้านบาท ทั้งนี้ จะช่วยเพิ่มประสิทธิภาพการคมนาคมขนส่งพืชผลทางการเกษตรได้อย่างสะดวกปลอดภัย ประหยัดค่าใช้จ่าย และลดเวลาการเดินทาง รวมทั้งสามารถใช้เป็นเส้นทางลัด - ทางเลี่ยง ระหว่างตําบลบางดี ไปสู่ตําบลเขากอบได้อีกด้วย
รัฐบาลไทย-ข่าวทำเนียบรัฐบาล-​นายกฯ หารือทวิภาคี นายกฯ นิวซีแลนด์ ย้ำความสัมพันธ์ที่ใกล้ชิดในฐานะพันธมิตรที่เก่าแก่ พร้อมเดินหน้าความร่วมมือที่มีศักยภาพ โดยนายกฯ นิวซีแลนด์จะนำคณะเดินทางเยือนไทยเมษายนนี้
วันอังคารที่ 5 มีนาคม 2567
05/03/2567
​นายกฯ หารือทวิภาคี นายกฯ นิวซีแลนด์ ย้ําความสัมพันธ์ที่ใกล้ชิดในฐานะพันธมิตรที่เก่าแก่ พร้อมเดินหน้าความร่วมมือที่มีศักยภาพ โดยนายกฯ นิวซีแลนด์จะนําคณะเดินทางเยือนไทยเมษายนนี้
​นายกฯ หารือทวิภาคี นายกฯ นิวซีแลนด์ ย้ําความสัมพันธ์ที่ใกล้ชิดในฐานะพันธมิตรที่เก่าแก่ พร้อมเดินหน้าความร่วมมือที่มีศักยภาพ โดยนายกฯ นิวซีแลนด์จะนําคณะเดินทางเยือนไทยเมษายนนี้
วันนี้ (5 มีนาคม 2567) เวลา 13.45 น. (ตามเวลาท้องถิ่นของนครเมลเบิร์น ซึ่งเร็วกว่ากรุงเทพฯ 4 ชั่วโมง) ณ โรงแรม Langham Melbourne นครเมลเบิร์น เครือรัฐออสเตรเลีย นายเศรษฐา ทวีสิน นายกรัฐมนตรีและรัฐมนตรีว่าการกระทรวงการคลัง หารือทวิภาคีกับ นายคริสโตเฟอร์ ลักซอน (The Right Honourable Christopher Luxon) นายกรัฐมนตรีนิวซีแลนด์ ในห้วงการประชุมสุดยอดอาเซียน - ออสเตรเลีย สมัยพิเศษเพื่อฉลองวาระครบรอบ 50 ปี ความสัมพันธ์ โดยภายหลังเสร็จสิ้น นายชัย วัชรงค์ โฆษกประจําสํานักนายกรัฐมนตรี สรุปสาระสําคัญของการหารือ ดังนี้
นายกรัฐมนตรีชื่นชมความสัมพันธ์ระหว่างไทยกับนิวซีแลนด์ที่มีความใกล้ชิดยาวนานถึง 68 ปี ซึ่งไทยถือเป็นหนึ่งในประเทศพันธมิตรที่เก่าแก่ที่สุดของนิวซีแลนด์ในภูมิภาคเอเชียตะวันออกเฉียงใต้ โดยนายกรัฐมนตรีหวังอย่างยิ่งว่าทั้งสองฝ่ายจะร่วมมือกันอย่างแข็งขันเพื่อผลักดันความสัมพันธ์และความร่วมมือในด้านที่เป็นประโยชน์ร่วมกัน พร้อมแสวงหาความร่วมมือในสาขาใหม่ที่มีศักยภาพ โดยทราบว่า นายกรัฐมนตรีนิวซีแลนด์มีความตั้งใจจะเยือนไทยอย่างเป็นทางการ ซึ่งจะเป็นโอกาสอันดีของทั้งสองประเทศ ส่งเสริมการเยือนในระดับสูง พร้อมผลักดันความร่วมมือในสาขาต่าง ๆ ที่มีศักยภาพร่วมกัน
นายกรัฐมนตรีนิวซีแลนด์ยินดีที่ได้พบหารือร่วมกับนายกรัฐมนตรีในวันนี้ พร้อมชื่นชมความสัมพันธ์และความร่วมมืออันดีระหว่างไทยกับนิวซีแลนด์ โดยนายกรัฐมนตรียืนยันความพร้อมในการดําเนินความร่วมมือกับไทยอย่างรอบด้าน
ทั้งสองฝ่ายชื่นชมความสนิทสนมที่ทั้งสองฝ่ายมีต่อกัน จึงสนับสนุนให้มีการแลกเปลี่ยนการเยือนระดับสูงอย่างต่อเนื่อง ซึ่งฝ่ายนิวซีแลนด์ยินดีต้อนรับนายกรัฐมนตรีทุกเมื่อ และ นายกรัฐมนตรีนิวซีแลนด์สนใจเยือนไทยพร้อมนําคณะนักธุรกิจในภาคการเกษตร การศึกษา digital economy พลังงานสีเขียว ร่วมคณะด้วย ในช่วงเดือนเมษายน ซึ่งนายกรัฐมนตรีพร้อมให้การต้อนรับ นอกจากนี้ ทั้งสองฝ่ายได้หยิบยกประเด็นเกี่ยวกับการยกเว้นการตรวจลงตราระหว่างกัน ซึ่งทั้งสองฝ่ายจะร่วมหารือกันต่อไป
รัฐบาลไทย-ข่าวทำเนียบรัฐบาล-"วราวุธ" เผย 7 มี.ค. นี้ พม. จ่อจัดใหญ่ เวิร์คชอป วิกฤตประชากร ก่อนออกสมุดปกขาวชง ครม. พร้อมนำเสนอ กมธ.ประชากร UN
วันอังคารที่ 5 มีนาคม 2567
"วราวุธ" เผย 7 มี.ค. นี้ พม. จ่อจัดใหญ่ เวิร์คชอป วิกฤตประชากร ก่อนออกสมุดปกขาวชง ครม. พร้อมนําเสนอ กมธ.ประชากร UN
"วราวุธ" เผย 7 มี.ค. นี้ พม. จ่อจัดใหญ่ เวิร์คชอป วิกฤตประชากร ก่อนออกสมุดปกขาวชง ครม. พร้อมนําเสนอ กมธ.ประชากร UN
วันที่ 3 มีนาคม 2567 ที่ทําเนียบรัฐบาล นายวราวุธ ศิลปอาชา รัฐมนตรีว่าการพัฒนาสังคมและความมั่นคงของมนุษย์ (รมว.พม.) เปิดเผยว่า กระทรวงการพัฒนาสังคมและความมั่นคงของมนุษย์ (พม.) มีกิจกรรมสําคัญที่ถือเป็นนโยบายเร่งด่วนของกระทรวง พม. คือ วันที่ 7 มีนาคม 2567 เวลา 08.00 น.ที่ห้องเพลนารีฮอลล์ 1 ศูนย์การประชุมแห่งชาติสิริกิติ์ เราจะจัดการประชุมเชิงปฏิบัติการ ภายใต้หัวข้อ“การพัฒนาความมั่นคงครอบครัวไทย ผ่านพ้นภัยวิกฤตประชากร” ซึ่งจะเป็นการนําเสนอถึงปัญหาที่ประเทศไทยจะต้องเจอในอนาคต 5 - 10 ปี ต่อจากนี้ ไม่ว่าจะเป็นสังคมผู้สูงอายุเต็มรูปแบบโดยสมบูรณ์ รวมถึงปัญหาเด็กแรกเกิดมีจํานวนน้อยลงทุกๆ ปี ทั้งนี้ การประชุมจะแบ่งออกเป็น 5 กลุ่ม เกี่ยวกับเด็กและเยาวชน วัยทํางาน ผู้สูงอายุ คนพิการ และกลุ่มระบบนิเวศเพื่อความมั่นคงของครอบครัวไทย
นายวราวุธ กล่าวเพิ่มเติมว่า สําหรับวัตถุประสงค์ในการจัดการประชุมครั้งนี้ เราต้องการให้ประเทศไทย สังคมไทย ภาครัฐ และประชาชนได้ตระหนักถึงภัยที่กําลังจะมาถึง ในระยะเวลา 5 - 10 ปี ต่อจากนี้ ว่าจะมีผลกระทบอย่างไรบ้าง จากสภาพสังคมและเศรษฐกิจ ความเป็นอยู่ของพี่น้องประชาชนทุกคน ซึ่งหลังการประชุมนี้จะมีการรวบรวมผลการหารือและการ Workshop ทั้ง 5 กลุ่ม เพื่อจัดทําเป็นสมุดปกขาวและนําเสนอคณะรัฐมนตรีในช่วงต้นเดือนเมษายนนี้ ซึ่งเป็นวันครอบครัว และปลายเดือนเมษายนจะนําเสนอต่อคณะกรรมาธิการประชากรและพัฒนา แห่งสหประชาชาติ ที่กรุงนิวยอร์ก สหรัฐอเมริกา เพื่อแสดงให้สังคมโลกเห็นว่าปัญหาสังคมผู้สูงอายุ ประเทศไทยมีการเดินหน้าแก้ปัญหาในมิติใดบ้าง
#ช่วย24ชั่วโมง #พม24ชม #ข่าวพม #esshelpme #วราวุธรับฟังทําจริง #พมพอใจให้ทุกวัยพึงพอใจในพม
#พมหนึ่งเดียว #ศรส #วิกฤติประชากร #การพัฒนาความมั่นคงครอบครัวไทยผ่านพ้นภัยวิกฤตประชากร
รัฐบาลไทย-ข่าวทำเนียบรัฐบาล-​Thailand and Laos commit to cooperate in tackling transboundary haze
วันอังคารที่ 5 มีนาคม 2567
05/03/2567
​Thailand and Laos commit to cooperate in tackling transboundary haze
​Thailand and Laos commit to cooperate in tackling transboundary haze
March 5, 2024, at 1120hrs (Melbourne local time), at Melbourne Convention and Exhibition Centre (MCEC), Prime Minister and Minister of Finance Srettha Thavisin met with H.E. Mr. Sonexay Siphandone, Prime Minister of Lao People’s Democratic Republic during his attendance at the 2024 ASEAN-Australia Special Summit to celebrate 50 years since Australia became ASEAN's first Dialogue Partner. Government Spokesperson Chai Wacharonke disclosed gist of the meeting as follows:
The Prime Minister extended his invitation for the Prime Minister of Lao PDR to pay an official visit to Thailand, and congratulated cooperation between Thailand and Laos in tackling hazardous transboundary haze through capacity building to Lao concerned agencies. The Prime Minister emphasized Thailand’s readiness to provide additional support to Laos on the matter.
The two Prime Minister also discussed issues of mutual interest:
On promoting tourism and people-to-people travel, the Prime Minister endorses the “Six Countries, One Destination” initiative which will also a contribution to the “Visit Laos Year 2024” campaign. He also called on the neighboring country to expedite the establishment of Common Control Areas (CCA), preferably at the 2nd Thai – Lao Friendship Bridge (Mukdahan – Savannakhet), to reduce customs procedures at the border checkpoint.
As requested by the Lao counterpart, the Prime Minister affirmed Thailand’s commitment to fully subsidize repair and maintenance of the first Thai – Lao Friendship Bridge (Nong Khai – Vientiane), and will organize activities to commemorate the 30th anniversary of the Bridge, which will help boost tourism of the two countries.
The Prime Minister also urged concerned agencies of both countries to work closely together in fighting against cross-border crimes, especially those related to narcotics and online scams.
รัฐบาลไทย-ข่าวทำเนียบรัฐบาล-​ผู้ตรวจราชการฯวีระกิตต์ฯ  ลงพื้นที่นนทบุรีถ่ายทอดนโยบายของกระทรวงอุตสาหกรรมและรับฟังข้อคิดเห็นและข้อเสนอแนะจากผู้ประกอบการภาคเอกชนและหน่วยงานที่เกี่ยวข้อง
วันอังคารที่ 5 มีนาคม 2567
05/03/2567
​ผู้ตรวจราชการฯวีระกิตต์ฯ  ลงพื้นที่นนทบุรีถ่ายทอดนโยบายของกระทรวงอุตสาหกรรมและรับฟังข้อคิดเห็นและข้อเสนอแนะจากผู้ประกอบการภาคเอกชนและหน่วยงานที่เกี่ยวข้อง
​ผู้ตรวจราชการฯวีระกิตต์ฯ  ลงพื้นที่นนทบุรีถ่ายทอดนโยบายของกระทรวงอุตสาหกรรมและรับฟังข้อคิดเห็นและข้อเสนอแนะจากผู้ประกอบการภาคเอกชนและหน่วยงานที่เกี่ยวข้อง
วันที่ 4 มีนาคม 2567 เวลา 09.30 น.นายวีระกิตติ์ รันทกิจธนวิชญ์ ผู้ตรวจราชกระทรวงอุตสาหกรรม ลงพื้นที่จังหวัดนนทบุรี เพื่อถ่ายทอดนโยบายของกระทรวงอุตสาหกรรมและรับฟังข้อคิดเห็นและข้อเสนอแนะจากผู้ประกอบการภาคเอกชนและหน่วยงานที่เกี่ยวข้องในจังหวัดนนทบุรี โดยมี นายอาทิตย์ อิงคุทานนท์ อุตสาหกรรมจังหวัดนนทบุรี พร้อมด้วยตัวแทนจากหน่วยงานต่างๆ ได้แก่ สภาอุตสาหกรรมจังหวัดนนทบุรี, หอการค้าจังหวัดนนทบุรี, ธนาคารพัฒนาวิสาหกิจขนาดกลางและขนาดย่อมแห่งประเทศไทย สาขานนทบุรี, บริษัท วาย.เอ็ม.เอฟ.อินเตอร์เนชั่นแนลไทย จํากัด, บริษัท เอเอจีคอร์ปอเรชั่น จํากัด, บริษัท ซี.ซี.เอส. แอดวานซ์ เทค จํากัด, บริษัท คัมเวล คอร์ปอเรชั่น จํากัด (มหาชน), บริษัท เพ็นต้า อิมเพ็กซ์ จํากัด และ บริษัท จี.เค.แอสเซ็มบลี้ จํากัด เข้าร่วมการรับฟังฯ ทั้งนี้ได้ให้ภาคเอกชนประกอบกิจการที่คํานึงถึงสิ่งแวดล้อมเพื่อให้สถานประกอบการ ชุมชน และสังคมอยู่ร่วมกันอย่างเป็นมิตร และสอดคล้องกับกติกาสากล ดูแลรักษาสิ่งแวดล้อมมุ่งสู่อุตสาหกรรมสีเขียวและความเป็นกลางทางคาร์บอน ซึ่งสอดคล้องกับนโยบาย MIND ของกระทรวงอุตสาหกรรมที่สนับสนุน "อุตสาหกรรมเศรษฐกิจ" ที่ "เติบโตอย่างยั่งยืนคู่ชุมชน"
เวลา 11.00 น. ผู้ตรวจราชการฯ นายวีระกิตติ์ ตรวจราชการกรณีปกติ 1/2567 สํานักงานอุตสาหกรรมจังหวัดนนทบุรี โดยมีอุตสาหกรรมจังหวัดนนทบุรี และเจ้าหน้าที่รายงานผลการดําเนินงาน ซึ่ง ผู้ตรวจราชการ ได้ให้ข้อเสนอแนะในการตรวจราชการ ดังนี้ กําชับให้ สอจ. ตรวจกํากับโรงงานให้ปฏิบัติตามกฎหมายต่างๆ อย่างเคร่งครัด และตรวจกํากับฯ ตามแผนงานที่ได้กําหนดไว้ให้ครบถ้วน ติดตามผู้ประกอบการทั้งหมดในพื้นที่ลงทะเบียนในระบบ i-industry และการรายงานผลต่างๆ ในระบบ ISingleForm
- เร่งรัดให้ให้ผู้ประกอบรายงานการจัดเก็บที่ยังไม่มีการจัดการและการจัดการสิ่งปฏิกูลหรือวัสดุที่ไม่ใช้แล้วภายในบริเวณโรงงาน และรายงานข้อมูลสารเคมีอันตรายที่มีการเก็บหรือการใช้ในการประกอบกิจการโรงงาน ซึ่งต้องรายงานภายในวันที่ 30 เมษายน 2567
- เร่งประชาสัมพันธ์การรับรองอุตสาหกรรมสีเขียว (GI) พร้อมเชิญชวนสมัครเข้าร่วมโครงการฯ และให้คําแนะนําเพื่อเตรียมความพร้อมสําหรับการยกระดับการรับรองอุตสาหกรรมสีเขียว
- การเบิกจ่ายงบประมาณให้เป็นไปตามมาตรการเร่งรัดการเบิกจ่ายงบประมาณ ตามมติ ครม.
- ดําเนินงานเกี่ยวกับโครงการต่างๆที่ได้รับงบประมาณให้เป็นไปตามเป้าหมายที่กําหนดไว้
สุดท้าย ได้ให้กําลังใจในการปฏิบัติงานของ สอจ.นนทบุรี และขอให้ปฏิบัติงานอย่างบูรณาการกับทุกภาคส่วน เพื่อให้เกิดประสิทธิภาพประสิทธิผลในการปฏิบัติหน้าที่ในการให้บริการแก่ผู้ประกอบการ ประชาชน
เวลา 13.30 น. ผู้ตรวจราชการฯนายวีระกิตติ์ และคณะ ลงพื้นที่เยี่ยมชม บริษัท แซนด์-เอ็ม โกลบอล จํากัด ตําบลบางแม่นาง อําเภอบางใหญ่ จังหวัดนนทบุรี ผู้ประกอบการผลิตภัณฑ์อาหารเสริม ซึ่งมีผลิตภัณฑ์สมุนไพรเพื่อดูแลสุขภาพหลากหลายรูปแบบ อาทิ G’nite (จีไนท์) สารสกัดจากดอกคาโมมายล์และเห็ดหลินจือในรูปแบบแคปซูล, เครื่องดื่มสมุนไพร Night Night (ไนท์ไนท์), เครื่องดื่มสมุนไพร Ener-G และ HandyHerb Functional Gummy เป็นต้น
รัฐบาลไทย-ข่าวทำเนียบรัฐบาล-เดินหน้าแก้ปัญหา “ถนนพระราม 2” หากโครงการแล้วเสร็จ พร้อมทดลองใช้ในปี 68 ยืนยันการท่องเที่ยว “หัวหิน” ยังคึกคัก
วันอังคารที่ 5 มีนาคม 2567
เดินหน้าแก้ปัญหา “ถนนพระราม 2” หากโครงการแล้วเสร็จ พร้อมทดลองใช้ในปี 68 ยืนยันการท่องเที่ยว “หัวหิน” ยังคึกคัก
.....
เดินหน้าแก้ปัญหา “ถนนพระราม 2” หากโครงการแล้วเสร็จ พร้อมทดลองใช้ในปี 68 ยืนยันการท่องเที่ยว “หัวหิน” ยังคึกคัก
.
กระทรวงคมนาคม ได้สั่งการให้กรมทางหลวง (ทล.) การทางพิเศษแห่งประเทศไทย (กทพ.) และหน่วยงานที่เกี่ยวข้อง เร่งหาแนวทางปฏิบัติและดําเนินการแก้ไขปัญหาอย่างเร่งด่วน เพื่อลดผลกระทบที่จะเกิดขึ้นจากการก่อสร้างบริเวณทางหลวงหมายเลข 35 สายดาวคะนอง - วังมะนาว (ถนนพระราม 2)
.
ปัจจุบันทางหลวงดังกล่าว มีโครงการก่อสร้างที่อยู่ระหว่างดําเนินการ 3 โครงการ ประกอบด้วย :
.
1. โครงการก่อสร้างทางยกระดับทางหลวงหมายเลข 35 สายธนบุรี - ปากท่อ ตอนทางแยกต่างระดับบางขุนเทียน - เอกชัย รับผิดชอบโดย ทล.
2. โครงการก่อสร้างทางหลวงพิเศษหมายเลข 82 สายทางยกระดับบางขุนเทียน - บ้านแพ้ว ช่วงเอกชัย - บ้านแพ้ว รับผิดชอบโดย ทล.
3. โครงการทางพิเศษสายพระราม 3 - ดาวคะนอง - วงแหวนรอบนอกกรุงเทพมหานครด้านตะวันตก รับผิดชอบโดย กทพ.
.
โดยทั้ง 3 โครงการ มีความคืบหน้าการก่อสร้างงานโยธาอย่างต่อเนื่อง คาดว่าจะสามารถเปิดให้ทดลองใช้บริการภายในปี 2568
.
สําหรับการก่อสร้างที่ใช้ระยะเวลานานนั้น เนื่องด้วยโครงข่ายจราจรบนทางหลวงหมายเลข 35 เป็นเส้นทางสู่ภาคใต้ของประเทศไทย มีปริมาณการจราจรหนาแน่นมากกว่า 250,000 คัน/วัน ทําให้การปิดเบี่ยงพื้นที่และบริหารจัดการจราจรระหว่างการก่อสร้างมีลักษณะทางกายภาพที่ค่อนข้างจํากัด
.
อีกทั้งเป็นจุดตัดทางเข้า - ออกกับชุมชน ซอยต่าง ๆ ส่งผลให้มีการชะลอตัวของรถสะสมแต่ละบริเวณมากกว่าพื้นที่นอกเขตเมือง เพื่อความปลอดภัยและลดผลกระทบต่อผู้ใช้ทาง ทําให้ผู้รับจ้างดําเนินงานก่อสร้างได้ในอัตราความก้าวหน้าที่ล่าช้ากว่าพื้นที่ปกติ
.
นอกจากนี้ ยังใช้มาตรการป้องกันความปลอดภัยระดับสูงสุด (Double Safety) ในพื้นที่การก่อสร้างทุกสัญญา ซึ่งผู้รับจ้างจําเป็นต้องปฏิบัติงานได้เฉพาะช่วงเวลากลางคืน (21.00 - 05.00 น.) เพื่อลดผลกระทบต่อผู้ใช้ทาง รวมถึงการปรับแผนการดําเนินการของผู้รับจ้างแต่ละสัญญา ให้เป็นไปตามกรอบระยะเวลาครอบคลุมตามที่ได้รับสิทธิเนื่องจากผลกระทบโควิด-19 ทั้งนี้ ทล. จะดําเนินการเร่งรัดติดตามการทํางานของผู้รับจ้างอย่างใกล้ชิดต่อไป
.
ด้าน กพท. เผยว่าจะเร่งรัดการดําเนินงาน เพื่อให้เปิดใช้สะพานคู่ขนานสะพานพระราม 9 (ช่วงต่างระดับบางโคล่ - ถนนสุขสวัสดิ์) ได้ภายในเดือนกรกฎาคมปีนี้ คาดว่าจะสามารถดําเนินงานก่อสร้างช่วงทางหลัก (Mainline) ตั้งแต่ต้นทางถนนพระราม 2 ถึงบริเวณทางแยกต่างระดับบางขุนเทียน เพื่อเชื่อมต่อการเดินทางกับโครงการทางยกระดับของ ทล. ให้แล้วเสร็จภายในเดือนมิถุนายน 2568
.
ส่วนกระแสวิพากษ์วิจารณ์ ที่ว่าเป็นสาเหตุทําให้การท่องเที่ยวเมืองหัวหินซบเซานั้น ไม่ได้เป็นความจริง ขณะนี้การท่องเที่ยวในหัวหินยังคงคึกคัก บริเวณชายหาด ถนนคนเดิน ยังมีนักท่องเที่ยวจํานวนมากทั้งในวันธรรมดาและวันหยุด โดยอัตราเข้าพักยังคงอยู่ในระดับสูง
#ไทยคู่ฟ้า#สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-​นายกฯ พบหารือกับเอกชนรายใหญ่ออสเตรเลีย  3 บริษัท Redflow ผู้ผลิตระบบกักเก็บพลังงาน ANCA ผู้นำด้านการผลิตเครื่องขึ้นรูป CNC (CNC Grinding Machine)
วันอังคารที่ 5 มีนาคม 2567
05/03/2567
​นายกฯ พบหารือกับเอกชนรายใหญ่ออสเตรเลีย  3 บริษัท Redflow ผู้ผลิตระบบกักเก็บพลังงาน ANCA ผู้นําด้านการผลิตเครื่องขึ้นรูป CNC (CNC Grinding Machine)
และ NextDC ผู้นําในอุตสาหกรรมศูนย์ข้อมูล (Data Center)
วันนี้ (5 มีนาคม 2567) นายชัย วัชรวงค์ โฆษกประจําสํานักนายกรัฐมนตรี เปิดเผยว่า วันนี้ (5 มีนาคม 2567) ในช่วงบ่าย นายเศรษฐา ทวีสิน นายกรัฐมนตรีและรัฐมนตรีว่าการกระทรวงการคลัง ได้พบหารือกับบริษัทรายใหญ่ของออสเตรเลีย ดังนี้
เวลา 14.15 น. (เวลาท้องถิ่นนครเมลเบิร์น) ผู้บริหาร Redflow Mr. Tim Harris, Managing Director and CEO ซึ่งเป็นผู้ผลิตระบบกักเก็บพลังงาน (Energy Storage System, ESS) เทคโนโลยีสังกะสี-โบรมีน มีสํานักงานใหญ่ที่ Brisbane โดยปัจจุบันมีฐานการผลิตในประเทศออสเตรเลียและประเทศไทย
บริษัท Redflow มีแผนที่จะลงทุนเพิ่มเติมในไทย แต่อยู่ระหว่างพิจารณารูปแบบการผลิตร่วมกับโรงงานไทย โดยนายกรัฐมนตรีได้กล่าวพร้อมสนับสนุนการอํานวยความสะดวก โดยนายรัฐมนตรีได้ขอให้กระทรวงพลังงานช่วยผลักดัน และทํา Roadshow เพื่อทําให้ช่วงเวลาของการเปลี่ยนผ่านทางพลังงานเป็นอย่างราบรื่น และ มีประสิทธิภาพ
ทั้งนี้ บริษัท Redflow ได้เริ่มลงทุนผลิตระบบกักเก็บพลังงานสังกะสี-โบรมีน (ESS) ในประเทศไทยตั้งแต่ปี 2561 เพื่อรองรับความต้องการสําหรับการใช้งานในภาคอุตสาหกรรม พาณิชยกรรม และสาธารณูปโภคจังหวัดชลบุรี โดยมีตลาดส่งออกหลัก ได้แก่ สหรัฐอเมริกา ออสเตรเลีย ตะวันออกกลาง ยุโรป และเอเชีย
เวลา 14.40 น. (เวลาท้องถิ่นนครเมลเบิร์น) ผู้บริหาร ANCA Mr. Martin Ripple, CEO, ANCA Group ซึ่งเป็นผู้นําด้านการผลิตเครื่องขึ้นรูป CNC (CNC Grinding Machine) และระบบเครื่องจักรต่างๆ สําหรับใช้ในอุตสาหกรรมการบินและอวกาศ รถยนต์ ยา ฯลฯ โดยมีสํานักงานใหญ่ที่ Melbourne มีโรงงานผลิตจํานวนสองแห่ง คือ ประเทศออสเตรเลีย (30% ของการผลิตทั้งหมดพร้อมศูนย์การออกแบบ) และประเทศไทย (70% ของการผลิตทั้งหมด) ได้เข้าเยี่ยมคารวะ โดยบริษัท ANCA เป็นบริษัทคู่ค้ากับบริษัท Redflow ตั้งอยู่ในนิคมอุตสาหกรรมอมตะ จังหวัดระยอง ต้องการที่จะขยายฐานการผลิตเครื่องจักร แต่มีข้อติดขัดอยู่ที่ข้อตกลงทางการค้าของไทย (FTA) ที่ยังไม่ครอบคลุม นายกรัฐมนตรีจึงได้ ขอให้ทางรัฐมนตรีว่าการกระทรวงการต่างประเทศ และผู้แทนการค้าไทยเร่งรัดการเจรจาข้อตกลงทางการค้ากับประเทศต่าง ๆ เช่น EU เพื่อให้การค้าการลงทุนมีความคล่องตัวมากยิ่งขึ้น
เวลา 15.20 น. (เวลาท้องถิ่นนครเมลเบิร์น) ผู้บริหาร NextDC Mr. Craig Scroggie, CEO และ Managing Director ซึ่งเป็น ผู้นําในอุตสาหกรรมศูนย์ข้อมูล (Data Center) ที่มีขนาดใหญ่ที่สุดรายหนึ่งในประเทศออสเตรเลีย มีสํานักงานใหญ่ที่ Brisbane มีเครือข่ายในระดับ Tier III และ Tier IV ทั่วประเทศในออสเตรเลีย และอยู่ระหว่างการขยายศูนย์ข้อมูลที่ นิวซีแลนด์ มาเลเซีย และญี่ปุ่น โดยกับบริษัท NextDC เป็นบริษัท Data Center ที่เข้ามาตั้งในประเทศไทย มีทั้งบริษัท Microsoft Amazon และ NVIDIA เป็นลูกค้าหลัก โดยอยากที่จะขยายการลงทุนการสร้าง Data Center ในเขตกรุงเทพ ซึ่งจะช่วยกระตุ้นเศรษฐกิจ และช่วยเรื่องการจ้างงาน การถ่ายโอนเทคโนโลยี และการลงทุนในโครงสร้างพื้นฐานอื่น ๆ ที่เกี่ยวข้อง ซึ่งเชื่อมั่นว่าจะสร้างมูลค่าทางเศรษฐกิจอย่างมหาศาล
รัฐบาลไทย-ข่าวทำเนียบรัฐบาล-ส่งเสริมเด็กไทยเล่นดนตรีไทยคนละ 1 ชิ้น ร่วมกันอนุรักษ์สืบสานศิลปวัฒนธรรมไทย
วันอังคารที่ 5 มีนาคม 2567
05/03/2567
ส่งเสริมเด็กไทยเล่นดนตรีไทยคนละ 1 ชิ้น ร่วมกันอนุรักษ์สืบสานศิลปวัฒนธรรมไทย
วันอังคารทที่ 20 กุมภาพันธ์ 2567
ต่อจากนี้ไป ขอเชิญรับฟังไทยคู่ฟ้า
รัฐบาลสนับสนุนโครงการส่งเสริมเด็กไทยเล่นดนตรีไทยคนละ 1 ชิ้น
โดยกระทรวงวัฒนธรรมจัดการฝึกอบรมปฏิบัติดนตรีไทยและดนตรีพื้นบ้านแก่เด็กและเยาวชน ประกอบด้วย
กลุ่มปี่พาทย์ กลุ่มเครื่องสายไทย กลุ่มดนตรีพื้นบ้าน และกลุ่มดนตรีสากล สําหรับปีงบประมาณ พ.ศ.2567 นี้
มีนักเรียน นักศึกษา จํานวนกว่า 5,000 คน จาก 100
สถาบันการศึกษาเครือข่ายทั่วประเทศสนใจเข้าอบรมหลักสูตรระยะสั้น 12 ชั่วโมง
โดยเด็กและเยาวชนจะได้รับความรู้จากทีมวิทยากรในสังกัดของวิทยาลัยนาฏศิลป์ 12 แห่ง คณะศิลปศึกษา
คณะศิลปนาฏดุริยางค์ และครูผู้เชี่ยวชาญ ซึ่งนอกจากจะได้ทักษะทางดนตรีติดตัวแล้ว
ยังได้รับความสนุกสนานเพลิดเพลิน ฝึกสมาธิ และได้ร่วมกันอนุรักษ์สืบสานศิลปวัฒนธรรมไทยอันงดงามด้วย
“สื่อสารภารกิจรัฐบาล” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-นายกฯ ไทย - สปป. ลาว หารือทวิภาคี ผลักดันความร่วมมือส่งเสริมการท่องเที่ยว การเดินทางระหว่างกัน พร้อมแก้ปัญหาหมอกควันข้ามแดน และปัญหาอาชญากรรมข้ามชาติ
วันอังคารที่ 5 มีนาคม 2567
05/03/2567
นายกฯ ไทย - สปป. ลาว หารือทวิภาคี ผลักดันความร่วมมือส่งเสริมการท่องเที่ยว การเดินทางระหว่างกัน พร้อมแก้ปัญหาหมอกควันข้ามแดน และปัญหาอาชญากรรมข้ามชาติ
เพื่อความมั่นคงของทั้งสองประเทศ
วันนี้ (5 มีนาคม 2567) เวลา 11.20 น. (ตามเวลาท้องถิ่นเมืองเมลเบิร์น เครือรัฐออสเตรเลีย ซึ่งเร็วกว่าไทย 4 ชั่วโมง) ณ Melbourne Convention and Exhibition Centre (MCEC) นายเศรษฐา ทวีสิน นายกรัฐมนตรีและรัฐมนตรีว่าการกระทรวงการคลัง พบหารือกับนายสอนไซ สีพันดอน (His Excellency Mr. Sonexay Siphandone) นายกรัฐมนตรีสาธารณรัฐประชาธิปไตยประชาชนลาว ในช่วงระหว่างการประชุมสุดยอดอาเซียน-ออสเตรเลีย สมัยพิเศษ เพื่อฉลองวาระครบรอบ 50 ปี ความสัมพันธ์ โดยภายหลังเสร็จสิ้นการหารือ นายชัย วัชรงค์ โฆษกประจําสํานักนายกรัฐมนตรี สรุปสาระสําคัญ ดังนี้
นายกรัฐมนตรีเชิญนายกรัฐมนตรีสาธารณรัฐประชาธิปไตยประชาชนลาวเยือนประเทศไทยอย่างเป็นทางการ ยินดีที่ไทยและ สปป. ลาว ได้เริ่มโครงการเพื่อแก้ปัญหาหมอกควันข้ามแดนแล้ว ด้วยการเพิ่มขีดความสามารถให้แก่หน่วยงานของฝ่ายลาว โดยทางฝ่ายไทยพร้อมสนับสนุนฝ่ายลาวเพิ่มเติม
โอกาสนี้ ทั้งสองฝ่ายได้หารือถึงประเด็นต่าง ๆ ที่สําคัญ ได้แก่
ด้านการส่งเสริมการท่องเที่ยวเเละการเดินทางระหว่างกัน นายกฯ ผลักดันแนวคิดการส่งเสริมการท่องเที่ยวเชื่อมโยง 6 ประเทศ (Six Countries, One Destination) ซึ่งเป็นการสนับสนุนแคมเปญ “ปีแห่งการท่องเที่ยวลาว (Visit Laos Year 2024)” โดยกําชับให้หน่วยงานที่เกี่ยวข้องหารือในรายละเอียดต่อไป และขอให้ฝ่ายลาวเร่งรัดการกําหนดที่ตั้งของ Common Control Area (CCA) ในฝั่งลาว เพื่อลดระยะเวลาและค่าใช้จ่ายของผู้ประกอบการทั้งสองฝ่ายในการนําเข้าและส่งออกสินค้า โดยฝ่ายไทยเห็นควรว่าให้ตั้งที่บริเวณมิตรภาพไทย-ลาว แห่งที่ 2 (มุกดาหาร – สะหวันนะเขต) เป็นที่แรก
นอกจากนี้ ตามที่ฝ่ายลาวมีคําขอ ไทยยินดีสนับสนุนค่าใช้จ่ายทั้งหมดในการซ่อมสะพานมิตรภาพไทย-ลาว แห่งที่ 1 (หนองคาย – เวียงจันทน์) และไทยพร้อมจัดกิจกรรมเฉลิมฉลองครบรอบ 30 ปี ของสะพานในปีนี้ ซึ่งจะช่วยส่งเสริมการท่องเที่ยวของทั้งสองประเทศอีกด้วย
ด้านการแก้ไขปัญหาอาชญากรรมข้ามชาติ นายกฯ ขอให้หน่วยงานที่เกี่ยวข้องของทั้งสองฝ่ายประสานงานกันอย่างใกล้ชิด ในการแก้ไขปัญหาอาชญากรรมข้ามชาติ โดยเฉพาะอย่างยิ่งปัญหายาเสพติด และการฉ้อโกงออนไลน์ (Online scam)
รัฐบาลไทย-ข่าวทำเนียบรัฐบาล-นายกรัฐมนตรี นำคณะกระตุ้นท่องเที่ยว “เที่ยวใต้ สุดใจ” ณ จ.ยะลา
วันอังคารที่ 5 มีนาคม 2567
05/03/2567
นายกรัฐมนตรี นําคณะกระตุ้นท่องเที่ยว “เที่ยวใต้ สุดใจ” ณ จ.ยะลา
วันพุธที่ 28 กุมภาพันธ์ 2567
ต่อจากนี้ไป ขอเชิญรับฟังไทยคู่ฟ้า
วันนี้(28ก.พ.67) นายเศรษฐา ทวีสิน นายกรัฐมนตรีนําคณะร่วมกิจกรรมส่งเสริมการท่องเที่ยวจังหวัดชายแดนใต้ “เที่ยวใต้ สุดใจ” กระตุ้นการท่องเที่ยวที่ จ.ยะลา
เป็นจังหวัดที่ 2 โดยเยี่ยมชมอุทยานการเรียนรู้ยะลา TK Park ที่ อ.เมืองยะลา ชมกิจกรรมส่งเสริมสินค้า
“ปลานิลสายน้ําไหลเบตง” และ “ปลาพลวงชมพูฮาลาบาลา” สู่การเป็นสินค้า GI
ของไทยโดยกรมทรัพย์สินทางปัญญา พร้อมพบเกษตรกรผู้เลี้ยงปลา อ.เบตง
เยี่ยมชมกิจกรรมภายในสวนไม้ดอกเมืองหนาว อ.เบตง สวนหมื่นบุปผา เยี่ยมชมอุโมงค์เบตงมงคลฤทธิ์
ซึ่งเป็นอุโมงค์ลอดภูเขาแห่งแรกของประเทศไทย ชม Skywalk อัยเยอร์เวง
และติดตามผลการดําเนินงานของด่านศุลกากรเบตง ณ ด่านศุลกากรเบตง อ.เบตง จ.ยะลา
“สื่อสารภารกิจรัฐบาล” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-นายกฯ ไทย – มาเลเซีย หารือทวิภาคี ผลักดันความร่วมมือรอบด้าน ทั้งการท่องเที่ยว โครงการด้านความเชื่อมโยงชายแดนไทย – มาเลเซีย และสถานการณ์ในจังหวัดชายแดนภาคใต้
วันอังคารที่ 5 มีนาคม 2567
05/03/2567
นายกฯ ไทย – มาเลเซีย หารือทวิภาคี ผลักดันความร่วมมือรอบด้าน ทั้งการท่องเที่ยว โครงการด้านความเชื่อมโยงชายแดนไทย – มาเลเซีย และสถานการณ์ในจังหวัดชายแดนภาคใต้
อํานวยความสะดวกและสร้างสันติสุขร่วมกัน
วันนี้ (5 มีนาคม 2567) เวลา 09.10 น. (ตามเวลาท้องถิ่นนครเมลเบิร์น เครือรัฐออสเตรเลีย ซึ่งเร็วกว่าไทย 4 ชั่วโมง) ณ โรงแรม The Langham นครเมลเบิร์น นายเศรษฐา ทวีสิน นายกรัฐมนตรีและรัฐมนตรีว่าการกระทรวงการคลัง พบหารือกับดาโต๊ะ เซอรี อันวาร์ อิบราฮิม (Dato’ Seri Anwar Ibrahim) นายกรัฐมนตรีมาเลเซีย ในช่วงการประชุมสุดยอดอาเซียน-ออสเตรเลีย สมัยพิเศษ เพื่อฉลองวาระครบรอบ 50 ปี ความสัมพันธ์ โดยภายหลังเสร็จสิ้นการหารือ นายชัย วัชรงค์ โฆษกประจําสํานักนายกรัฐมนตรี สรุปสาระสําคัญ ดังนี้
โดยบรรยากาศในการหารือเป็นไปอย่างดีมาก นายกรัฐมนตรีได้พูดคุย แลกเปลี่ยนความคิดเห็น อย่างดี โดยนายกรัฐมนตรีได้เสนอ แนวคิดการส่งเสริมการท่องเที่ยวเชื่อมโยง 6 ประเทศ (Six Countries, One Destination) โดยให้หน่วยงานที่เกี่ยวข้องหารือและฝ่ายมาเลเซียก็ยินดีรับนโยบายนี้
ในส่วนของการท่องเที่ยวนายกรัฐมนตรีได้แลกเปลี่ยนความคิดเห็นเกี่ยวกับค่าราคาบัตรโดยสารเครื่องบินที่มีราคาสูง รวมทั้งช่วงเวลา Take off ซึ่งเป็นปัจจัยสําคัญสําหรับนักท่องเที่ยวบางกลุ่ม ในโอกาสนี้ไทยและมาเลเซียพร้อมอํานวยความสะดวกด้านการผ่านแดนพร้อมทําให้เกิดเป็นผลรูปธรรมชัดเจน
ฝ่ายมาเลเซียพร้อมให้การสนับสนุนการลงทุนด้าน food security และอาหารฮาลาลของไทย ซึ่งนายกรัฐมนตรีถือว่าเป็นโอกาสทองของไทย
มีโอกาสได้หารือกันในเรื่องเกี่ยวกับ สามจังหวัดชายแดนภาคใต้ ซึ่งทั้งสองฝ่ายได้แสดงความคิดเห็นอย่างสร้างสรรค์และพร้อมที่จะร่วมมือกันเพื่อความสงบสุข โดยนายกรัฐมนตรีได้แลกเปลี่ยนประสบการณ์การไป 3 จังหวัดชายแดนใต้ เพื่อกระตุ้นกิจกรรมและเปิดโอกาสการท่องเที่ยวใน 3 จังหวัดชายแดนใต้ เป็นกิจกรรมทางเศรษฐกิจที่สําคัญควบคู่ขนานไปกับด้านความมั่นคง ซึ่ง นายกรัฐมนตรีมาเลเซียเห็นด้วยว่า เมื่อเศรษฐกิจดี จะเกิดความเชื่อมั่น
ในโอกาสนี้มาเลเซียได้หยิบยกประเด็นเรื่องยางพาราซึ่งนายกรัฐมนตรีได้สั่งการกระทรวงพาณิชย์ให้หารือ เรื่องการพิจารณาสนับสนุนการขายยางพาราให้แก่มาเลเซีย
นายกรัฐมนตรีได้แนะนําในมาเลเซียเกี่ยวกับกิจกรรม ITB ที่เบอร์ลินถือเป็นกิจกรรมส่งเสริมการท่องเที่ยวที่สําคัญ รวมทั้ง MIPIM 2024 ที่เมืองคานส์ ซึ่งเป็นเวทีสําคัญของโลกด้าน Infrastructure และ real estate ถือเป็นโอกาสสําคัญ ให้ไทยนําเสนอ โครงการ Landbridgeซึ่ง นายกรัฐมนตรี ได้ แลกเปลี่ยนประสบการณ์ การไป 3 จังหวัดชายแดนใต้ เพื่อกระตุ้นกิจกรรมและเปิดโอกาสการท่องเที่ยว ใน 3 จังหวัดชายแดนใต้ เป็นกิจกรรมทางเศรษฐกิจที่สําคัญควบคู่ขนานไปกับด้านความมั่นคง ซึ่ง นายกรัฐมนตรีมาเลเซียเห็นด้วยว่า เมื่อเศรษฐกิจดี จะเกิดความเชื่อมั่น
รัฐบาลไทย-ข่าวทำเนียบรัฐบาล-นายชัย วัชรงค์ โฆษกประจำสำนักนายกรัฐมนตรีเปิดเผยต่อกรณีที่เป็นข้อวิพากษ์วิจารณ์ในสังคม
วันอังคารที่ 5 มีนาคม 2567
05/03/2567
นายชัย วัชรงค์ โฆษกประจําสํานักนายกรัฐมนตรีเปิดเผยต่อกรณีที่เป็นข้อวิพากษ์วิจารณ์ในสังคม
กรณีนายเศรษฐา ทวีสิน นายกรัฐมนตรีและรัฐมนตรีว่าการกระทรวงการคลัง ได้กล่าวถึงการแสดงคอนเสิร์ต 6 รอบที่สิงคโปร์ของ Taylor Swift โดยไม่เปิดการแสดงในประเทศอื่นในอาเซียน
วันนี้ (5 มีนาคม 2567)นายชัย วัชรงค์ โฆษกประจําสํานักนายกรัฐมนตรีเปิดเผยต่อกรณีที่เป็นข้อวิพากษ์วิจารณ์ในสังคม กรณีนายเศรษฐา ทวีสิน นายกรัฐมนตรีและรัฐมนตรีว่าการกระทรวงการคลัง ได้กล่าวถึงการแสดงคอนเสิร์ต 6 รอบที่สิงคโปร์ของ Taylor Swift โดยไม่เปิดการแสดงในประเทศอื่นในอาเซียนนั้น
โฆษกประจําสํานักนายกรัฐมนตรีในฐานะผู้ใกล้ชิด ซึ่งเข้าใจในความเป็นตัวตนของท่านนายกฯ ผมขอยืนยันครับ ว่าท่านนายกฯ หยิบยกเรื่องนี้ขึ้นมาพูดคุยด้วยความยกย่องชื่นชมสิงคโปร์ การหยิบยื่นข้อเสนอของสิงคโปร์ เป็นแนวทางการทํางานที่กล้าคิดกล้าทํา สามารถทําให้ทีมงานของ Taylor Swift ยอมรับที่จะไปจัดการแสดงที่สิงคโปร์เพียงประเทศเดียวในภูมิภาค ทําให้เกิดประโยชน์กับประเทศ ทั้งน้ําเสียงและความหมายที่ท่านนายกฯ พูดถึงเรื่องนี้ ไม่มีจุดไหนเลยครับที่จะสื่อไปในทางที่ตําหนิหรือแสดงความอิจฉาสิงคโปร์
ความหมายของท่านนายกฯ มีนัยยะตรงข้ามครับ ท่านนายกฯ แสดงความหมายเป็นนัย ๆ ว่า ประเทศที่ต้องการโปรโมทการท่องเที่ยวของประเทศควรจะต้องดูกลยุทธ์ของสิงคโปร์เอาไว้เป็นแบบอย่าง ทั้งนี้ ทางฝ่ายรัฐมนตรีและนายกรัฐมนตรีของสิงคโปร์ก็ได้ออกมาเฉลยความจริงแล้วว่า มีดีลที่ตกลงกับทีมงานของ Taylor Swift ด้วยข้อเสนอผลตอบแทนและเงื่อนไขตรงตามที่เป็นข่าว สอดคล้องกับคํากล่าวของนายกฯ เศรษฐาว่า ดีลดังกล่าวเป็นเรื่องปกติทางธุรกิจ ไม่มีเหตุผลใดที่สิงคโปร์จะต้องรู้สึกละอายว่าไม่น่าทํา ยิ่งไปกว่านั้น สิงคโปร์ยังอธิบายเพิ่มว่า นอกเหนือจากเรื่องเงินแล้ว สิงคโปร์ยังมีความพร้อมด้านอื่น ๆ เป็นปัจจัยประกอบด้วยที่ทําให้ทางฝ่ายศิลปินหญิงทําความตกลงด้วย
“ผมรู้สึกเสียใจ และขอให้กลุ่มคนที่จ้องจะจับผิดและด้อยค่านายกฯ เศรษฐา โปรดหยุดเถอะครับ ไม่มีเหตุผลอะไรที่เราจะมาตามด้อยค่าผู้นําประเทศเช่นนี้ รวมทั้งการกระทําเหล่านี้บางครั้งอาจจะเลยเถิดให้เกิดความหมางใจระหว่างประชาชนของทั้งสองประเทศโดยไม่จําเป็นได้ เรามาร่วมมือกันทําการเมืองแบบใสสะอาดดีกว่าไหมครับ มาร่วมมือกันก้าวข้ามผ่านความท้าทายในประเทศไปด้วยนะครับ” นายชัย กล่าว
#คนคิดลบมักสร้างแต่ความแตกแยก
#บ้านเมืองนี้คนเก่งคนดีถูกทําลายไปแล้วเท่าไร
#แข่งกันทํางานเพื่อประชาชน
รัฐบาลไทย-ข่าวทำเนียบรัฐบาล- แนวทางขับเคลื่อนอุตสาหกรรมฮาลาลไทย สู่ ASEAN Halal Hub
วันอังคารที่ 5 มีนาคม 2567
05/03/2567
แนวทางขับเคลื่อนอุตสาหกรรมฮาลาลไทย สู่ ASEAN Halal Hub
วันศุกร์ที่ 1 มีนาคม 2567
ต่อจากนี้ไป ขอเชิญรับฟังไทยคู่ฟ้า
ที่ประชุมคณะรัฐมนตรี รับทราบแนวทางการดําเนินงานเพื่อขับเคลื่อนอุตสาหกรรมฮาลาลไทย
โดยจัดตั้งคณะกรรมการอุตสาหกรรมฮาลาลแห่งชาติเพื่อเป็นกลไกในการขับเคลื่อนอย่างเป็นรูปธรรม
และมีแผนปฏิบัติการพัฒนาอุตสาหกรรมฮาลาลไทย ระยะ 5 ปี เป็นกรอบแนวทาง ประกอบด้วย
มาตรการส่งเสริมการค้าระหว่างประเทศและสร้างความเข้มแข็งห่วงโซ่การผลิต
พัฒนามาตรฐานอุตสาหกรรมและยกระดับผู้ประกอบการ และยกระดับปัจจัยแวดล้อม เช่น
ตั้งศูนย์อุตสาหกรรมฮาลาลไทย พัฒนาห้องปฏิบัติการ พัฒนาฝีมือแรงงานและบุคลากร
จัดทําระบบข้อมูลสารสนเทศอัจฉริยะ ตั้งเป้าหมาย GDP ภาคอุตสาหกรรมขยายตัวร้อยละ 1.2 แรงงานเพิ่ม
100,000 คนต่อปี ก้าวสู่การเป็น ASEAN Halal Hub ภายในปี 2571
“สื่อสารภารกิจรัฐบาล” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-ปลัด ทส. จับมือ ปลัด กษ. ร่วมแก้ปัญหาพื้นที่ทับซ้อนในเขตป่า และอุทยานแห่งชาติ
วันจันทร์ที่ 4 มีนาคม 2567
ปลัด ทส. จับมือ ปลัด กษ. ร่วมแก้ปัญหาพื้นที่ทับซ้อนในเขตป่า และอุทยานแห่งชาติ
ปลัด ทส. จับมือ ปลัด กษ. ร่วมแก้ปัญหาพื้นที่ทับซ้อนในเขตป่า และอุทยานแห่งชาติ
ปลัด ทส. จับมือ ปลัด กษ. ร่วมแก้ปัญหาพื้นที่ทับซ้อนในเขตป่า และอุทยานแห่งชาติ
วันที่ 4 มีนาคม 2567 เวลา 10.45 น. นายจตุพร บุรุษพัฒน์ ปลัดกระทรวงทรัพยากรธรรมชาติและสิ่งแวดล้อม (ปกท.ทส.) ร่วมกับ นายประยูร อินสกุล ปลัดกระทรวงเกษตรและสหกรณ์ (ปกท.กษ.) เป็นประธานการแถลงข่าวการแก้ไขปัญหาพื้นที่ทับซ้อนในเขตป่าและอุทยานแห่งชาติ ภายหลังการประชุมหารือร่วมกันระหว่าง 2 กระทรวง โดยมี นายอรรถพล เจริญชันษา อธิบดีกรมอุทยานแห่งชาติ สัตว์ป่า และพันธุ์พืช ดร.วิณะโรจน์ ทรัพย์ส่งสุข เลขาธิการสํานักงานการปฏิรูปที่ดินเพื่อเกษตรกรรม (ส.ป.ก.) พร้อมด้วย ร.ต.พีรพล มั่นจิตต์ ผู้ช่วยผู้อํานวยการสํานักงานคณะกรรมการนโยบายที่ดินแห่งชาติ (สคทช.) และนายชัยวัฒน์ ลิ้มลิขิตอักษร ผู้อํานวยการสํานักอุทยานแห่งชาติ กรมอุทยานแห่งชาติฯ ร่วมให้การแถลงข่าว ณ ห้องประชุม ตึกบัญชาการ 2 ทําเนียบรัฐบาล
โดยผลจากการหารือทั้ง 2 กระทรวงได้ร่วมกันวางแนวทางการแก้ไขปัญหาทั้งในส่วนของอดีตที่ผ่านมา และวางแนวทางการดําเนินงานร่วมกันต่อไปในอนาคต โดยจะมีการลงนามข้อตกลงความร่วมมือ หรือ MOU ในการทํางานร่วมกัน ทั้งในส่วนกลาง และในระดับพื้นที่ ทั้งนี้ ในเบื้องต้นได้กําหนดกรอบระยะเวลาการทํางานในช่วงแรกแบ่งเป็นระยะ 30 วันแรกจะเป็นการเร่งนําขอบเขตตามกฎหมายของทั้ง 2 หน่วยงานมาตรวจสอบร่วมกันว่ามีพื้นที่ทับซ้อนหรือไม่ และภายในระยะเวลา 2 เดือน จะเป็นการจัดทํา One Map บริเวณพื้นที่เขาใหญ่ให้แล้วเสร็จภายใต้การดําเนินงานของ สคทช. เพื่อนํามาหาข้อยุติร่วมกันต่อไป ซึ่งหลังจากนี้ การจัดพื้นที่ ส.ป.ก. จะมีการตั้งคณะกรรมการกลั่นกรองร่วมที่มาจากหน่วยงานรัฐเจ้าของพื้นที่ทั้ง 9 หน่วยงาน เพื่อป้องกันไม่ให้การออกเอกสารสิทธิ์เกิดการทับซ้อนของพื้นที่ระหว่างหน่วยงานเหมือนในอดีตที่ผ่านมา นอกจากนี้ สําหรับพื้นที่เชื่อมต่อเพื่อการอนุรักษ์ระบบนิเวศและสัตว์ป่า หรือแนวเขต Corridor รวมถึงพื้นที่ป่าอนุรักษ์ และเขตรักษาพันธุ์สัตว์ป่า หากมีพื้นที่ทับซ้อนจะมีการพิจารณาถึงความเหมาะสมในการจัดเป็นที่ดินทํากินร่วมกัน เนื่องจากมีกฎหมายเฉพาะในการบริหารจัดการพื้นที่ตาม พ.ร.บ.อุทยานแห่งชาติ พ.ศ .2562 และ พ.ร.บ.สงวนและคุ้มครองสัตว์ป่า พ.ศ 2562 กําหนดแนวทางไว้อยู่แล้ว โดยหากมีการประกาศพื้นที่เตรียมการของทางกรมอุทยานแห่งชาติ สัตว์ป่า และพันธุ์พืช จะประสานแจ้งให้กับ ส.ป.ก. ทราบก่อน เพื่อให้เกิดการทํางานร่วมกันอย่างใกล้ชิดในอนาคต ป้องกันการเกิดปัญหาอย่างในอดีตที่ผ่านมา รวมถึงเพื่อร่วมกันทํางานไปสู่เป้าหมายเพื่อประโยชน์ของประชาชน พี่น้องเกษตรกร และการอนุรักษ์ป่าและสัตว์ป่าของประเทศไทยอย่างยั่งยืนต่อไป
รัฐบาลไทย-ข่าวทำเนียบรัฐบาล-มท.1 เปิดกระทรวงต้อนรับ คกก.การปกครองท้องถิ่น วุฒิสภา ย้ำฝ่ายตรวจสอบมีบทบาทสำคัญช่วยอุดรอยรั่วการทำงาน น้อมรับทุกข้อเสนอแนะไปติดตามขับเคลื่อนโดยเร็ว เพื่อให้เกิดประโยชน์สูงสุด
วันอังคารที่ 5 มีนาคม 2567
05/03/2567
มท.1 เปิดกระทรวงต้อนรับ คกก.การปกครองท้องถิ่น วุฒิสภา ย้ําฝ่ายตรวจสอบมีบทบาทสําคัญช่วยอุดรอยรั่วการทํางาน น้อมรับทุกข้อเสนอแนะไปติดตามขับเคลื่อนโดยเร็ว เพื่อให้เกิดประโยชน์สูงสุด
มท.1 เปิดกระทรวงต้อนรับคณะกรรมาธิการการปกครองท้องถิ่น วุฒิสภา ย้ําฝ่ายตรวจสอบมีบทบาทสําคัญช่วยอุดรอยรั่วการทํางาน น้อมรับทุกข้อเสนอแนะไปติดตามขับเคลื่อนโดยเร็ว เพื่อให้เกิดประโยชน์สูงสุดกับประชาชน
วันนี้ (5 มี.ค. 67) เวลา 10.00 น. ที่ห้องประชุมราชสีห์ ชั้น 2 อาคารศาลาว่าการกระทรวงมหาดไทย นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงมหาดไทย พร้อมด้วยนายทรงศักดิ์ ทองศรี รัฐมนตรีช่วยว่าการกระทรวงมหาดไทย ให้การต้อนรับและร่วมหารือข้อราชการร่วมกับ พลเอก เลิศรัตน์ รัตนวานิช ประธานคณะกรรมาธิการการปกครองท้องถิ่น วุฒิสภา นายเกียว แก้วสุทอ พลอากาศเอก สุจินต์ แช่มช้อย รองประธานคณะกรรมาธิการ พร้อมด้วยคณะกรรมาธิการ โดยมี นายสมเจตน์ ลิมปะพันธุ์ ที่ปรึกษารัฐมนตรีว่าการกระทรวงมหาดไทย คณะที่ปรึกษารัฐมนตรีว่าการกระทรวงมหาดไทย คณะทํางานรัฐมนตรีว่าการกระทรวงมหาดไทย อธิบดีกรมการปกครอง อธิบดีกรมส่งเสริมการปกครองท้องถิ่น และเจ้าหน้าที่ที่เกี่ยวข้อง ร่วมหารือ
นายอนุทินฯ กล่าวว่า กระทรวงมหาดไทยเป็นกระทรวงขนาดใหญ่ การตรวจสอบการทํางานจึงเป็นเรื่องสําคัญ ซึ่งคณะกรรมาธิการการปกครองท้องถิ่น มีบทบาทสําคัญยิ่ง ในการช่วยให้กระทรวงมหาดไทยได้อุดรอยรั่วและคลี่คลายเรื่องร้องเรียนต่าง ๆ ที่ผ่านมาทางคณะกรรมาธิการ และโดยเฉพาะอย่างยิ่งวุฒิสภา ซึ่งประกอบด้วย ผู้ทรงคุณวุฒิหลายท่านที่มีประสบการณ์ในแวดวงราชการ ก็ย่อมมีข้อเสนอแนะซึ่งจะเป็นประโยชน์อย่างยิ่งต่อผู้บริหาร ข้าราชการ และบุคลากรของกระทรวงมหาดไทย
ทั้งนี้ กระทรวงมหาดไทยได้ขับเคลื่อนภารกิจตามนโยบายของรัฐบาล ที่เน้น “บําบัดทุกข์ บํารุงสุข” ต่อพี่น้องประชาชน ซึ่งในช่วงนี้องค์กรปกครองส่วนท้องถิ่น มีภารกิจเฉพาะหน้าหลายเรื่อง โดยเฉพาะเรื่องการรับมือภัยแล้ง และการจัดระเบียบสังคม แก้ไขประเด็นปัญหาปัญหาต่าง ๆ สร้างรากฐานชีวิตให้มั่นคง และการบํารุงสุข ต่อยอดความเจริญ สร้างรายได้ให้กับพี่น้องประชาชน
"ข้อเสนอแนะที่คณะกรรมาธิการฯ มีให้กระทรวงมหาดไทยในทุกประเด็น เป็นประโยชน์ต่อทั้งกระทรวงและประชาชนอย่างยิ่ง ไม่มีข้อไหนที่เห็นแย้งกับนโยบายของกระทรวงมหาดไทยเลย ไม่ว่าจะเป็นเรื่องของการกระจายอํานาจไปให้ท้องถิ่น การยกระดับท้องถิ่นบางแห่งที่เป็นเมืองท่องเที่ยว เมืองการค้าเป็นเขตบริหารราชการรูปแบบพิเศษ ซึ่งตนจะรับแล้วนําไปติดตามกับท่านอธิบดีที่เกี่ยวข้องต่อไป และจะดําเนินการให้เร็วที่สุด" นายอนุทิน กล่าว
พลเอก เลิศรัตน์ รัตนวานิช ประธานคณะกรรมาธิการการปกครองท้องถิ่น วุฒิสภา กล่าวว่า ขอขอบคุณรองนายกรัฐมนตรีและรัฐมนตรีว่าการกระทรวงมหาดไทย ที่ให้โอกาสคณะกรรมาธิการฯ ได้เข้ามาเยี่ยมคารวะ ปรึกษาหารือ และแลกเปลี่ยน โดยมีประเด็นประกอบไปด้วย การกระจายอํานาจให้องค์กรปกครองส่วนท้องถิ่น การบริหารงานบุคคลส่วนท้องถิ่น การบริหารราชการรูปแบบพิเศษ การผลักดันขับเคลื่อนยุทธศาสตร์ชาติ ประเด็นที่ 6 Smart City การจัดซื้อจัดจ้างในองค์กรปกครองส่วนท้องถิ่น ซึ่งทุกประเด็นที่ได้ร่วมหารือในวันนี้ เพื่อให้ทราบถึงแนวทางในการปฏิบัติ เพื่อที่จะบรรลุเป้าหมายอันเป็นประโยชน์สูงสุดแก่ประชาชน ให้สังคมเดินหน้าไปในทิศทางเดียวกันต่อไป
รัฐบาลไทย-ข่าวทำเนียบรัฐบาล-“รมว.ธรรมนัส” ติดตามโครงการฟื้นฟูและพัฒนาคลองเปรมประชากร เสริมความสามารถด้านการบริหารจัดการน้ำ พร้อมปรับทัศนียภาพเพื่อความเป็นอยู่ที่ดีของชุมชนริมคลอง
วันอังคารที่ 5 มีนาคม 2567
“รมว.ธรรมนัส” ติดตามโครงการฟื้นฟูและพัฒนาคลองเปรมประชากร เสริมความสามารถด้านการบริหารจัดการน้ํา พร้อมปรับทัศนียภาพเพื่อความเป็นอยู่ที่ดีของชุมชนริมคลอง
“รมว.ธรรมนัส” ติดตามโครงการฟื้นฟูและพัฒนาคลองเปรมประชากร เสริมความสามารถด้านการบริหารจัดการน้ํา พร้อมปรับทัศนียภาพเพื่อความเป็นอยู่ที่ดีของชุมชนริมคลอง
ร้อยเอก ธรรมนัส พรหมเผ่า รัฐมนตรีว่าการกระทรวงเกษตรและสหกรณ์ ลงพื้นที่ติดตามโครงการฟื้นฟูและพัฒนาคลองเปรมประชากร ซึ่งมีวัตถุประสงค์เพื่อปรับปรุงและพัฒนาสถานีสูบน้ําให้มีสภาพสมบูรณ์ พร้อมแก่การบริหารจัดการน้ําในพื้นที่ อีกทั้งเป็นการฟื้นฟูคุณภาพแหล่งน้ํา และปรับทัศนียภาพริมคลองให้สามารถใช้ประโยชน์ได้อย่างเต็มประสิทธิภาพ โดยมีพื้นที่ในการดําเนินโครงการเริ่มต้นจากพื้นที่โครงการส่งน้ําและบํารุงรักษารังสิตเหนือ ประตูระบายน้ําเปรมเหนือบางปะอิน ต.บางกระสั้น อ.บางปะอิน จ.พระนครศรีอยุธยา ตลอดจนพื้นที่โครงการส่งน้ําและบํารุงรักษารังสิตใต้ บริเวณพื้นที่ก่อสร้างเขื่อนป้องกันตลิ่ง เฟส 2 (สะพานหมู่บ้านวราสิริ) ต.หลักหก อ.เมืองปทุมธานี จ.ปทุมธานี ทั้งนี้ รมว.ธรรมนัส ได้มอบหมาย กรมชลประทาน ร่วมกับหน่วยงานในพื้นที่ที่เกี่ยวข้อง สําหรับการหาแนวทางบรรเทาความเดือดร้อนของประชาชนริมคลองเปรมประชากรต่อไป
รัฐบาลไทย-ข่าวทำเนียบรัฐบาล-​สศร.จับมือไอคอนสยาม จัดเทศกาลศิลปะแห่งกรุงเทพฯ (BAF) ครั้งที่ 9 เปิดพื้นที่การเรียนรู้นำมิติทางวัฒนธรรมร่วมสมัยขับเคลื่อนเศรษฐกิจสร้างสรรค์ สู่การเป็นศูนย์กลางเทศกาลศิลปะนานาชาติ
วันอังคารที่ 5 มีนาคม 2567
​สศร.จับมือไอคอนสยาม จัดเทศกาลศิลปะแห่งกรุงเทพฯ (BAF) ครั้งที่ 9 เปิดพื้นที่การเรียนรู้นํามิติทางวัฒนธรรมร่วมสมัยขับเคลื่อนเศรษฐกิจสร้างสรรค์ สู่การเป็นศูนย์กลางเทศกาลศิลปะนานาชาติ
​สศร.จับมือไอคอนสยาม จัดเทศกาลศิลปะแห่งกรุงเทพฯ (BAF) ครั้งที่ 9 สุดเอ็กซ์คลูซีฟ เปิดพื้นที่การเรียนรู้นํามิติทางวัฒนธรรมร่วมสมัยขับเคลื่อนเศรษฐกิจสร้างสรรค์ สู่การเป็นศูนย์กลางเทศกาลศิลปะนานาชาติ
สศร.จับมือไอคอนสยาม จัดเทศกาลศิลปะแห่งกรุงเทพฯ (BAF) ครั้งที่ 9 สุดเอ็กซ์คลูซีฟ เปิดพื้นที่การเรียนรู้นํามิติทางวัฒนธรรมร่วมสมัยขับเคลื่อนเศรษฐกิจสร้างสรรค์ สู่การเป็นศูนย์กลางเทศกาลศิลปะนานาชาติ
สํานักงานศิลปวัฒนธรรมร่วมสมัย (สศร.) ร่วมกับไอคอนสยาม (ICONSIAM) และเครือข่ายฯ จัดเทศกาลศิลปะแห่งกรุงเทพฯ หรือ Bangkok Art Festival (BAF) ครั้งที่ 9 ระยะที่ 2 ขึ้นระหว่างวันที่ 6-10 มีนาคม 2567 เวลา 16.00–22.00 น.ณ ริเวอร์พาร์ค ศูนย์การค้าไอคอนสยาม เพื่อเปิดพื้นที่การเรียนรู้ และนําการแสดงศิลปะร่วมสมัย ที่หาชมได้ยากมาสร้างประสบการณ์เหนือความคาดหมาย พร้อมทั้งจําหน่ายผลงานศิลปะส่งเสริมอัตลักษณ์ไทย โดยศิลปิน ศิลปาธร นักออกแบบผลิตภัณฑ์ และเครือข่ายฯ ผ่านกิจกรรม Workshop และการแสดงร่วมสมัยที่น่าสนใจ เช่น การทําพัดสานจากวัสดุ upcycling /การทอผ้าด้วยกี่จิ๋ว /“Stone Painting with Oracle card”/การ Paint ผ้าจากสีธรรมชาติ/เทคนิคการวาดภาพสีน้ําและการจัดสวนในขวดแก้ว เป็นต้น พร้อมด้วยการแสดงร่วมสมัย “Art Rock Performance” โดย ประมินทร์ ตั้งมี /“ธํารงคงรากไทย” โดย นายธนาธิป บริพันธ์ /มรดกใหม่ผลิใบบิ๊กแบนด์ โดย บทละคร จันทร์เรือง / “เปิดวงส่งไหเอ้ดอกคูน” โดย นายกิติศักดิ์ เผ่าดิษฐ์/Mime & Object Theatre โดย คณะละคร ทาเล่นโชว์ เธียเตอร์ /“ยลศิลป์ถิ่นล้านนา” โดย นางสาวณัฐธันยา ฮาดิ /Handpan & Electric Koto Set โดย Annmanee & Baankjork / “สวรรค์อันดามัน” โดย นายธัญธร ทรัพย์สมบูรณ์
นอกจากนี้ยังมีการแสดงดนตรีร่วมสมัย Feroci Philharmonic Light Orchestra โดย ดําริห์ บรรณวิทยกิจ/ Mini concert บทเพลงลูกกรุงสุดคลาสสิค "กรุงเทพ..เมืองฟ้าอมร" และการแสดงหุ่นละครเล็ก ตอน "จับนาง" โดย มหาวิทยาลัยราชภัฏพระนคร /การแสดงนาฏศิลป์ร่วมสมัย ชุด "The Movement" โดย นายมานพ มีจํารัส ศิลปินศิลปาธร สาขาศิลปะการแสดง /การแสดงหุ่นละครเล็กร่วมสมัย ชุด "จับลิงหัวค่ํา" /การแสดงร่วมสมัย “Contemporary of Thai Dance” โดย นายสิทธิโชค อบเชย /การแสดงนาฏมวยไทยและ มินิคอนเสิร์ต มนต์รักลูกทุ่ง เป็นต้น
ขอเชิญทุกท่านมาร่วมกัน“ชม ช็อป ชิล”และค้นหาแรงบันดาลใจ ในงานเทศกาลศิลปะแห่งกรุงเทพฯ (BAF) ครั้งที่ 9” วันที่ 6-10 มีนาคม 2567 เวลา 16.00–22.00 น. ณ ริเวอร์พาร์ค ศูนย์การค้าไอคอนสยาม
รัฐบาลไทย-ข่าวทำเนียบรัฐบาล-นายกรัฐมนตรี นำร่องเที่ยว 3 จังหวัดชายแดนใต้ เริ่มที่ จ.ปัตตานี
วันอังคารที่ 5 มีนาคม 2567
05/03/2567
นายกรัฐมนตรี นําร่องเที่ยว 3 จังหวัดชายแดนใต้ เริ่มที่ จ.ปัตตานี
วันอังคารที่ 27 มีนาคม 2567
ต่อจากนี้ไป ขอเชิญรับฟังไทยคู่ฟ้า
นายเศรษฐา ทวีสิน นายกรัฐมนตรี เดินหน้ากระตุ้นการท่องเที่ยวในพื้นที่สามจังหวัดชายแดนภาคใต้
“เที่ยวใต้ สุดใจ” โดยในวันนี้(27ก.พ.67) นําคณะร่วมกิจกรรมส่งเสริมการท่องเที่ยวเริ่มที่ จ.ปัตตานี
เยี่ยมชมตลาดวิถีชุมชนพื้นบ้าน พบผู้นําท้องถิ่น และประชาชน ณ มัสยิดกรือเซะ อ.เมืองปัตตานี
จากนั้นเยี่ยมชมสถานที่ท่องเที่ยว เช่น บ้านขุนพิทักษ์รายา บ้านเลขที่ 5 กือดาจีนอ ตลาดวัฒนธรรมกือดาจีนอ
ศาลเจ้าเล่งจูเกียง หรือ เจ้าแม่ลิ้มกอเหนี่ยว พร้อมเยี่ยมชมมหกรรมท่องเที่ยวปัตตานีอาเซียน
“กตัญญูคู่ฟ้ามหาสมโภชเจ้าแม่ลิ้มกอเหนี่ยวปัตตานี” ประจําปี 2567 นอกจากนี้
นายกรัฐมนตรียังพบคณะกรรมการอิสลามและคณะกรรมการมัสยิด และเยี่ยมชมมัสยิดกลาง จ.ปัตตานี ณ
อ.เมืองปัตตานี ด้วย
“สื่อสารภารกิจรัฐบาล” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-​นายกรัฐมนตรี ตรวจราชการ จ.อุดรธานี
วันอังคารที่ 5 มีนาคม 2567
05/03/2567
​นายกรัฐมนตรี ตรวจราชการ จ.อุดรธานี
วันจันทร์ที่ 19 กุมภาพันธ์ 2567
นายกรัฐมนตรี ตรวจราชการ จ.อุดรธานี
ต่อจากนี้ไป ขอเชิญรับฟังไทยคู่ฟ้า
นายเศรษฐา ทวีสิน นายกรัฐมนตรีและรัฐมนตรีว่าการกระทรวงการคลัง ตรวจราชการ จ.อุดรธานี
ในวันนี้ (19ก.พ.67) เพื่อมอบสัญญาเช่าที่ราชพัสดุให้แก่ผู้เช่าในโครงการ “หนองวัวซอโมเดล”
ซึ่งเป็นนโยบายสําคัญของรัฐบาลเรื่องการนําที่ดินในความดูแลของกองทัพมาให้ประชาชนได้ใช้ประโยชน์ เช่น
เพื่อทําการเกษตร ใช้เป็นแหล่งเรียนรู้เพื่อสนับสนุนการสร้างรายได้ สร้างโอกาสทางเศรษฐกิจให้แก่ประชาชน
และเยี่ยมชมนิทรรศการวิสาหกิจชุมชนในการพัฒนาการเกษตรสมัยใหม่ ณ ที่ว่าการอําเภอหนองวัวซอ
หารือแผนพัฒนาของจังหวัดอุดรธานี ณ โครงการส่งน้ําและบํารุงรักษากุมภวาปี อ.กุมภวาปี
และหารือเรื่องแผนงานมาตรการด้านสิ่งแวดล้อม ณ โครงการเหมือนแร่โพแทช อ.เมืองอุดรธานี
“สื่อสารภารกิจรัฐบาล” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-พระบาทสมเด็จพระเจ้าอยู่หัว ทรงพระกรุณาโปรดเกล้า ฯ พระราชทานความช่วยเหลือแก่ราษฎรที่ประสบความเดือดร้อนจากวิกฤตภัยแล้ง
วันอังคารที่ 5 มีนาคม 2567
พระบาทสมเด็จพระเจ้าอยู่หัว ทรงพระกรุณาโปรดเกล้า ฯ พระราชทานความช่วยเหลือแก่ราษฎรที่ประสบความเดือดร้อนจากวิกฤตภัยแล้ง
โดยทรงรับฎีกาโครงการพัฒนาแหล่งน้ําที่ราษฎรขอพระราชทานพระมหากรุณา โครงการระบบท่อส่งน้ําฝั่งซ้ายเขื่อนขุนด่านปราการชล – คลองสีเสียด ไว้เป็นโครงการอันเนื่องมาจากพระราชดําริ
กรมชลประทานสนองพระราชดําริโดยการก่อสร้างระบบท่อส่งน้ําจากเขื่อนขุนด่านปราการชลเชื่อมต่อกับระบบส่งน้ําของอ่างเก็บน้ําคลองสีเสียดอันเนื่องมาจากพระราชดําริที่มีอยู่เดิม ระยะทาง ๑๓ กิโลเมตร เมื่อดําเนินการแล้วเสร็จจะสามารถเพิ่มประสิทธิภาพให้กับอ่างเก็บน้ําคลองสีเสียดฯ ให้มีปริมาณน้ําต้นทุนอย่างเพียงพอ ราษฎรต่างปลื้มปีติและสํานึกในพระมหากรุณาธิคุณเป็นล้นพ้น “เขื่อนขุนด่านปราการชล ลดน้ํายามท่วม เติมน้ํายามแล้ง”
#ทรงพระเจริญ #สืบสานรักษาต่อยอด
#โครงการพัฒนาแหล่งน้ํา
#พระราชพิธีมหามงคลเฉลิมพระชนมพรรษา๖รอบ
ที่มา พระลาน
รัฐบาลไทย-ข่าวทำเนียบรัฐบาล-ปืนใหญ่มารประไลย ปืนใหญ่ที่สวยที่สุด ปืนใหญ่ทำขึ้นจากสำริด สร้างขึ้นในสมัยรัชกาลที่ 1
วันอังคารที่ 5 มีนาคม 2567
ปืนใหญ่มารประไลย ปืนใหญ่ที่สวยที่สุด ปืนใหญ่ทําขึ้นจากสําริด สร้างขึ้นในสมัยรัชกาลที่ 1
ทรงพระราชทานชื่อว่า "มารประไลย" ตามชื่อปืนใหญ่ที่มีมาตั้งแต่ สมัยกรุงศรีอยุธยา ความสวยงามของปืนกระบอกนี้ที่ถูกจัดให้เป็นปืนที่มีความงามมากที่สุด เนื่องด้วยมีการสลักลวดลายเกือบทั้งกระบอก
รัฐบาลไทย-ข่าวทำเนียบรัฐบาล-นายกฯ หารือ Hesta กองทุนบำเหน็จบำนาญขนาดใหญ่ ออสเตรเลีย โดยได้เชิญชวนเพิ่มการลงทุนในบริษัทฯไทยที่มีศักยภาพ
วันอังคารที่ 5 มีนาคม 2567
05/03/2567
นายกฯ หารือ Hesta กองทุนบําเหน็จบํานาญขนาดใหญ่ ออสเตรเลีย โดยได้เชิญชวนเพิ่มการลงทุนในบริษัทฯไทยที่มีศักยภาพ
นายกฯ หารือ Hesta กองทุนบําเหน็จบํานาญขนาดใหญ่ ออสเตรเลีย โดยได้เชิญชวนเพิ่มการลงทุนในบริษัทฯไทยที่มีศักยภาพ
วันนี้ ( 4 มีนาคม 2567) เวลา 16.00 น. (เวลาท้องถิ่นนครเมลเบิร์น) Dianne Sandoval ผู้บริหาร Hesta กองทุนบําเน็จบํานาญสําหรับผู้ปฏิบัติงานด้านสุขภาพและสังคมที่ใหญ่ที่สุดแห่งหนึ่งของออสเตรเลีย เข้าพบหารือ นายเศรษฐา ทวีสิน นายกรัฐมนตรีและรัฐมนตรีว่าการกระทรวงการคลัง
โดย Hesta มีเงินกองทุนภายใต้การบริหาร 80,000 ล้านดอลลาร์ออสเตรเลีย หรือประมาณ 1.95 ล้านล้านบาท
เป็นบริษัทฯ มีวัตถุประสงค์ เพื่อส่งมอบอนาคตทางการเงินที่ปลอดภัยและมั่นใจให้กับสมาชิก รวมถึงส่งเสริมสังคมเศรษฐกิจและสิ่งแวดล้อมที่มีความยืดหยุ่น และภาคบริการด้านสุขภาพและชุมชนที่แข็งแกร่งและน่าพึงพอใจมากขึ้น
ปัจจุบัน กองทุน Hesta มีการลงทุนใน 44 บริษัทในตลาดหุ้นไทยและสนใจลงทุนเพิ่มโดยเฉพาะในสาขา Healthcare และ Wellness รวมไปถึงโครงสร้างพื้นฐาน ซึ่งนายกรัฐมนตรีได้ชักชวนให้ Hesta เพิ่มการลงทุนร่วมกับบริษัทไทยที่มีศักยภาพ
ทั้งนี้ ฝ่าย Hesta สนใจลงทุนด้าน Green transformation Healthcare และได้สอบถามแสดงความสนใจเกี่ยวกับ Clean Energy AI และ Agritech
รัฐบาลไทย-ข่าวทำเนียบรัฐบาล-​รัฐบาลจัดริ้วขบวนยิ่งใหญ่อัญเชิญพระบรมสารีริกธาตุจากอินเดียสู่ท้องสนามหลวง
วันอังคารที่ 5 มีนาคม 2567
05/03/2567
​รัฐบาลจัดริ้วขบวนยิ่งใหญ่อัญเชิญพระบรมสารีริกธาตุจากอินเดียสู่ท้องสนามหลวง
วันศุกร์ที่ 23 กุมภาพันธ์ 2567
ต่อจากนี้ไป ขอเชิญรับฟังไทยคู่ฟ้า
วันนี้(23ก.พ.67)รัฐบาลจัดริ้วขบวนอัญเชิญพระบรมสารีริกธาตุและอรหันตธาตุของพระสารีบุตรและพระโมคคัลลานะ
ซึ่งเป็นองค์ดั้งเดิมที่ค้นพบในสถูปโบราณ สาธารณรัฐอินเดีย มาประดิษฐานเป็นการชั่วคราว ณ
มณฑลพิธีท้องสนามหลวง กรุงเทพมหานคร โดยมีนายเศรษฐา ทวีสิน นายกรัฐมนตรี
เป็นประธานในพิธีเปิดงานและพิธีเจริญพระพุทธมนต์ในช่วงเย็นวันนี้
ขอเชิญชวนประชาชนที่สนใจเข้าสักการะบูชาได้ในวันพรุ่งนี้ (24ก.พ.) ถึงวันที่ 3 มี.ค.2567 ตั้งแต่เวลา 09.00
– 20.00 น. พร้อมร่วมกิจกรรมส่งเสริมพระพุทธศาสนาเนื่องในเทศกาลวันมาฆบูชา
และหลังจากนั้นจะอัญเชิญไปประดิษฐานยังภูมิภาค โดยในทุกวันเวลา 17.00
น.จะมีพิธีเจริญพระพุทธมนต์ตามอัตลักษณ์ของแต่ละพื้นที่เพื่อเสริมสิริมงคลแก่ประชาชนที่เข้าร่วมงาน
“สื่อสารภารกิจรัฐบาล” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-สำนักงานปลัดกระทรวงกลาโหม รับสมัคร กำลังพลสำรอง ประจำปี 2567
วันอังคารที่ 5 มีนาคม 2567
สํานักงานปลัดกระทรวงกลาโหม รับสมัคร กําลังพลสํารอง ประจําปี 2567
หน่วยรับการบรรจุ 3 หน่วย จํานวน 21 อัตรา ห้วงการรับสมัคร 5 มีนาคม - 8 เมษายน 2567
ติดตามรายละเอียดและสมัครได้ที่
https:/ / opsd.mod.go.th/spare-67.aspx
#กระทรวงกลาโหม #สํานักงานปลัดกระทรวงกลาโหม #กองทัพไทย #กองบัญชาการกองทัพไทย #กองทัพบก #กองทัพเรือ #กองทัพอากาศ #ทหารบก #ทหารเรือ #ทหารอากาศ #เหล่าทัพ
รัฐบาลไทย-ข่าวทำเนียบรัฐบาล-ปลัดดีอี ปาฐกถาพิเศษเปิดงาน UK-Southeast Asia Tech Week 2024 ผลักดันความร่วมมือด้านเทคโนโลยี
วันอังคารที่ 5 มีนาคม 2567
ปลัดดีอี ปาฐกถาพิเศษเปิดงาน UK-Southeast Asia Tech Week 2024 ผลักดันความร่วมมือด้านเทคโนโลยี
ปลัดดีอี ปาฐกถาพิเศษเปิดงาน UK-Southeast Asia Tech Week 2024 ผลักดันความร่วมมือด้านเทคโนโลยี
วันนี้ (5 มีนาคม 2567) ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงดิจิทัลเพื่อเศรษฐกิจและสังคม (ดีอี) เป็นประธานร่วมกล่าวปาฐกถาในการเปิดงาน UK-Southeast Asia Tech Week 2024 ร่วมกับ Mr. Mark Gooding OBE เอกอัครราชทูตอังกฤษประจําประเทศไทย ซึ่งจัดโดยบริษัท แทรคตัส (ประเทศไทย) จํากัด ร่วมกับ สถานเอกอัครราชทูตอังกฤษประจําประเทศไทย เพื่อแลกเปลี่ยนมุมมองและการดําเนินงานในการผลักดันและการส่งเสริมความร่วมมือด้านเทคโนโลยีที่สําคัญ อาทิ เทคโนโลยีปัญญาประดิษฐ์ (Artificial Intelligence) และโทรคมนาคม (Telecommunications) โดยผู้เข้าร่วมงานฯ ประกอบด้วยผู้แทนจากภาครัฐ ภาควิชาการ และภาคเอกชนของไทยและสหราชอาณาจักร ณ เกษร เออร์เบิน รีสอร์ท อาคาร เกษร ทาวเวอร์ กรุงเทพฯ
ในโอกาสนี้ ศาสตราจารย์พิเศษวิศิษฏ์ หรือ ปลัดดีอี ได้กล่าวถึงการดําเนินงานของกระทรวงฯ ที่สําคัญในการปรับเปลี่ยนไปสู่ดิจิทัลของไทย อาทิ การพัฒนาโครงสร้างพื้นฐานดิจิทัลเพื่อนําไปสู่ระบบดิจิทัล (Digitalization) โครงการ Go Clound First การพัฒนา Digital ID การพัฒนา AI เพื่อแก้ไขปัญหาหลอกลวงทางออนไลน์ (online scam) ซึ่งมีความสําคัญอย่างยิ่งในการส่งเสริมและการอํานวยความสะดวกการค้าระหว่างประเทศในปัจจุบันและอนาคต
---------------------------------
รัฐบาลไทย-ข่าวทำเนียบรัฐบาล-กรมทางหลวงชนบท เตรียมเข้าพื้นที่โครงการก่อสร้างสะพานข้ามทางรถไฟ จุดตัดทางรถไฟกับถนนสาย พบ.1001 จังหวัดเพชรบุรี
วันอังคารที่ 5 มีนาคม 2567
กรมทางหลวงชนบท เตรียมเข้าพื้นที่โครงการก่อสร้างสะพานข้ามทางรถไฟ จุดตัดทางรถไฟกับถนนสาย พบ.1001 จังหวัดเพชรบุรี
กรมทางหลวงชนบท เตรียมเข้าพื้นที่โครงการก่อสร้างสะพานข้ามทางรถไฟ จุดตัดทางรถไฟกับถนนสาย พบ.1001 จังหวัดเพชรบุรี เพิ่มประสิทธิภาพการเดินทางของประชาชน ลดการเกิดอุบัติเหตุ สนับสนุนการขนส่งพืชผลทางการเกษตรและการท่องเที่ยวในพื้นที่ รองรับโครงการรถไฟทางคู่
กรมทางหลวงชนบท (ทช.) โดยสํานักก่อสร้างสะพาน เตรียมเข้าพื้นที่ดําเนินโครงการก่อสร้างสะพานข้ามทางรถไฟ จุดตัดทางรถไฟกับถนนทางหลวงชนบทสาย พบ.1001 แยก ทล.4 - บ้านทุ่งขาม อําเภอชะอํา จังหวัดเพชรบุรี ซึ่งถนนสายดังกล่าวมีปริมาณการจราจรที่เพิ่มสูงขึ้นอย่างต่อเนื่อง ส่งผลให้เกิดอุบัติเหตุรถไฟชนกับยานพาหนะบ่อยครั้ง ประกอบกับการรถไฟแห่งประเทศไทย (รฟท.) มีโครงการรถไฟทางคู่เพื่อพัฒนาการขนส่งทางรางตามนโยบายของกระทรวงคมนาคม ทั้งนี้ เพื่อเป็นการแก้ไขปัญหาการเกิดอุบัติเหตุบริเวณจุดตัดผ่านทางรถไฟในพื้นที่จังหวัดเพชรบุรีอย่างยั่งยืน รองรับการขนส่งพืชผลทางการเกษตรและการท่องเที่ยวในพื้นที่ให้มีประสิทธิภาพมากยิ่งขึ้น ทช. จึงได้ดําเนินการก่อสร้างสะพานข้ามทางรถไฟดังกล่าว โดยมีรูปแบบเป็นสะพานคอนกรีตเสริมเหล็ก ความยาว 359 เมตร กว้าง 12 เมตร จํานวน 2 ช่องจราจร ไป - กลับ ประกอบด้วย ช่องจราจรกว้างข้างละ 3.5 เมตร ไหล่ทางกว้างข้างละ 2.5 เมตร พร้อมก่อสร้างถนนต่อเชื่อมสะพานผิวจราจรแอสฟัลต์คอนกรีต ความยาว 341 เมตร มีจุดเริ่มต้นโครงการจาก กม. ที่ 0+000 - 0+700 ความยาวรวม 700 เมตร ใช้งบประมาณก่อสร้าง 82.8 ล้านบาท โดยจะเริ่มเข้าพื้นที่ก่อสร้างในเดือนเมษายน 2567 คาดว่าจะแล้วเสร็จและสามารถเปิดให้ใช้งานได้ในปี 2568
รัฐบาลไทย-ข่าวทำเนียบรัฐบาล-ดีอี เข้าร่วมงานพร้อมรับประกาศนียบัตร รางวัลข้อมูลเปิดภาครัฐ (Open Data Awards) ในงานวันข้อมูลเปิดนานาชาติ 2567
วันอังคารที่ 5 มีนาคม 2567
ดีอี เข้าร่วมงานพร้อมรับประกาศนียบัตร รางวัลข้อมูลเปิดภาครัฐ (Open Data Awards) ในงานวันข้อมูลเปิดนานาชาติ 2567
ดีอี เข้าร่วมงานพร้อมรับประกาศนียบัตร รางวัลข้อมูลเปิดภาครัฐ (Open Data Awards) ในงานวันข้อมูลเปิดนานาชาติ 2567
วันนี้ (5 มีนาคม 2567) นางสาวสุกันยาณี ยะวิญชาญ ผู้ตรวจราชการกระทรวงดิจิทัลเพื่อเศรษฐกิจและสังคม (ดีอี) เข้าร่วมงานพร้อมรับประกาศนียบัตร รางวัลข้อมูลเปิดภาครัฐ (Open Data Awards) ในงานวันข้อมูลเปิดนานาชาติ ประจําปี พ.ศ. 2567 (International Open Data Day 2024) ด้วยการเปิดเผยข้อมูลภาครัฐ (Open Government Data) เป็นแนวคิดสากลที่ส่งเสริมให้รัฐบาลทั่วโลกเปิดเผยข้อมูลภาครัฐสู่ประชาชน เพื่อการนําข้อมูลไปใช้ประโยชน์ และต่อยอดในการบริหารกิจการบ้านเมือง ในทุกปีนานาประเทศมีการรณรงค์จัดงาน วันข้อมูลเปิดนานาชาติ (International Open Data Day) ซึ่งปีพ.ศ 2567นี้ วันข้อมูลเปิดนานาชาติตรงกับวันอังคารที่ 5 มีนาคม 2567 โดยสํานักงานพัฒนารัฐบาลดิจิทัล (องค์การมหาชน) หรือสพร. จึงดําเนินการจัดงานวันข้อมูลเปิดนานาชาติในวันนี้ ภายใต้หัวข้อ Data Driven for Sustainability การขับเคลื่อนด้วยข้อมูลเพื่อการพัฒนาที่ยั่งยืนที่จะนําเสนอประโยชน์จากการเปิดเผยข้อมูลเปิดภาครัฐที่เป็นประโยชน์ และสามารถต่อยอดนวัตกรรมบริการให้สอดคล้องกับความต้องการของภาครัฐและภาคประชาชนด้วย ภายในงานจะนําเสนอการนําข้อมูลเปิดภาครัฐไปใช้ประโยชน์จากหน่วยงานภาคเอกชน และหน่วยงานภาครัฐต่างๆ โดยมี ดร.พวงเพ็ชร ชุนละเอียด รัฐมนตรีประจําสํานักนายกรัฐมนตรี เป็นประธานในงาน ณ Leaming Studio ชั้น 1 สถาบัน เพื่อการยุติธรรมแห่งประเทศไทย
----------------------------------------
รัฐบาลไทย-ข่าวทำเนียบรัฐบาล-ขยายเวลายกเว้นวีซ่าแก่นักท่องเที่ยวชาวคาซัคสถาน ถึง 31 ส.ค.67
วันอังคารที่ 5 มีนาคม 2567
05/03/2567
ขยายเวลายกเว้นวีซ่าแก่นักท่องเที่ยวชาวคาซัคสถาน ถึง 31 ส.ค.67
วันพุธที่ 21 กุมภาพันธ์ 2567
ต่อจากนี้ไป ขอเชิญรับฟังไทยคู่ฟ้า
ที่ประชุมคณะรัฐมนตรี
มีมติอนุมัติขยายเวลาการยกเว้นการตรวจลงตราเพื่อการท่องเที่ยวให้แก่ผู้ถือหนังสือเดินทางหรือเอกสา
รใช้แทนหนังสือเดินทางสัญชาติคาซัคสถานเป็นกรณีพิเศษและเป็นการชั่วคราว ไปถึงวันที่ 31 สิงหาคม 2567
เนื่องจากสถิติช่วงวันที่ 25 กันยายน 2566 – 10 มกราคม 2567
มีนักท่องเที่ยวชาวคาซัคสถานเดินทางมาประเทศไทยกว่า 68,824 คน ปี 2566 มีเข้ามากว่า 172,000 คน
ซึ่งเป็นจํานวนสูงสุดที่เคยเดินทางเข้ามาในไทย และมีค่าใช้จ่ายเฉลี่ยประมาณ 75,000 บาท/คน/ครั้ง
จึงถือเป็นนักท่องเที่ยวที่มีศักยภาพ มีกําลังซื้อสูง ทั้งนี้
มอบหมายหน่วยงานความมั่นคงติดตามประเมินผลกระทบโดยหากพบว่ามีผลกระทบด้านความมั่นคงและผลป
ระโยชน์ของชาติก็สามารถเสนอ ครม.พิจารณายกเลิกได้
“สื่อสารภารกิจรัฐบาล” กับสํานักโฆษก สํานักเลขาธิการนายกรัฐมนตรี